  Zápisnica

z 18. zasadania Obecného zastupiteľstva v Ľubietovej

konaného 2. novembra 2012 o 1900 hod v zasadačke OcÚ

______________________________________________________________________

Prítomní:       -  podľa prezenčnej listiny (poslanci)

Za občanov:  -  10

Zasadanie  OcZ otvoril a viedol starosta obce Ing. Pavel Zajac. Podľa prezenčnej listiny bolo prítomných 5 poslancov  a zasadanie OcZ bolo uznášania schopné.

Obecné zastupiteľstvo bolo zvolané na základe žiadosti poslancov Obecného zastupiteľstva.

Starosta obce predložil na schválenie nasledovný program:

1. Otvorenie – schválenie programu

2. Voľba návrhovej komisie

3. Doplnok VZN

4. Majetok obce – obecné spoločnosti
5. Rôzne

6. Diskusia

7. Záver
Starosta obce požiadal poslancov, aby sa k predloženému programu rokovania vyjadrili. Návrh programu bol bez pripomienok a bol schválený.

UZNESENIE č.OcZ 18 -1/2012

Obecné zastupiteľstvo v Ľubietovej

schvaľuje

program zasadnutia obecného zastupiteľstva

Za: Čief Martin, Debnár Ivan, Kováč Ivan, Kenický Daniel, Kútny Ján

Proti: --    Zdržal sa: --   Nehlasoval: --

Uznesenie bolo jednomyseľne prijaté

Starosta obce určuje za zapisovateľa zápisnice Zuzanu Kútnu a overovateľov zápisnice Ivana Debnára a Ivana Kováča.

         2. Voľba návrhovej komisie
Na návrh starostu obce bola zvolená komisia v nasledovnom zložení:
             UZNESENIE č.OcZ 18- 2/2012

Obecné zastupiteľstvo v Ľubietovej

volí

návrhovú komisiu v zložení
Martin Čief                                       predseda

Ivan Debnár                                       člen

Ivan Kováč                                        člen

Za: Čief Martin,  Debnár Ivan, Kováč Ivan, Kenický Daniel, Kútny Ján
Proti: --    Zdržal sa: --   Nehlasoval: --

Uznesenie bolo jednomyseľne prijaté

       3.Doplnok č. 1 k zásadám odmeňovania poslancov obecného zastupiteľstva obce Ľubietová a členov orgánov, zriadených obecným zastupiteľstvom.
             UZNESENIE č.OcZ 18- 3/2012

Obecné zastupiteľstvo v Ľubietovej

schvaľuje

dodatok č. 1 k zásadám odmeňovania poslancov obecného zastupiteľstva obce Ľubietová a členov orgánov, zriadených obecným zastupiteľstvom

Za: Čief Martin,  Debnár Ivan, Kováč Ivan, Kenický Daniel, Kútny Ján

Proti: --    Zdržal sa: --   Nehlasoval: --

Uznesenie bolo jednomyseľne prijaté

4. Majetok obce – obecné spoločnosti

Ivan Kováč – členovia obecného zastupiteľstva si pozvali členov dozornej rady a žiadali bližšie vysvetlenie jednotlivých bodov správy, ktorú dozorná rada vypracovala na základe kontroly v obecných spoločnostiach– Obecné lesy s.r.o. a Obecná píla s.r.o.

Daniel Kenický – prečo bolo vyjadrenie konateľa spoločností doručené poslancom len pár hodín pred konaním obecného zastupiteľstva.

Ing. Kamil Kordík  - k správe dozornej rady bolo zvolané stretnutie na ktorom bol prítomný aj konateľ spoločností a starosta obce, ktorý by mal predložiť zápisnicu, niektoré body zo správy DR konateľ vysvetlil, ale v najdôležitejších veciach členovia DR odpoveď nedostali.
Problémom je bežná práca spoločností a zlúčenie oboch spoločností pod jedného konateľa sa s odstupom času ukázalo ako nesprávne. DR doporučuje, aby sa spoločnosti spätne rozdelili, aby neboli pod vedením jedného konateľa.

Ivan Kováč – sám konateľ spoločností Ing. Peter Krč uznal, že jednu spoločnosť zachraňuje a druhú zanedbáva, uznal, že na obe spoločnosti nestačí.

Ing. Pavel Zajac – v minulosti nebol vzťah medzi spoločnosťami dobrý, piliarsky priemysel zasiahla hospodárska kríza oveľa skôr, píla produkovala stratu a niektoré pohľadávky sa stali časom nedobytné. Konateľ Ing. Peter Krč pomohol obecnej píle nižšími cenami guľatiny a obec Ľubietová vložila 100.000 € do navýšenia imania spoločnosti na oddlženie voči Obecným lesom. Teraz majú spoločnosti  na účtoch OP cca 120.000,- € a OL 180.000,- €, obidve tvoria zisk, aj keď rezervy by sa stále dali nájsť. V roku 2009, keď bola na tom OP najhoršie sa zvolil konateľ na obidve spoločnosti, aby sa ukončili neustále hádky medzi spoločnosťami.  Spoločnosti nie sú v tak zlom stave, ako bolo prezentované DR, je potrebná lepšia komunikácia a spolupráca medzi konateľom a DR.

Ing. Kamil Kordík – je evidentný úbytok finančných prostriedkov z dôvodu nízkej predajnej ceny guľatiny, trhové ceny guľatiny sú vyššie, vzťahy medzi OL a OP nefungujú, OP by mala prejsť na nové technológie.

Ing. Pavel Zajac – v obci Poniky kúpili novú technológiu na pílu, DR sa môže ísť pozrieť, zmena technológie bude stáť nemalé peniaze a porez bude znížený. Majsterka na OP je odborníčka a kvalita výrobkov je dobrá.
Ivan Debnár – zaujímal sa, či konateľ spoločností má aj pracovnoprávny vzťah

Milena Majerová – konateľ bol menovaný obecným zastupiteľstvom a ako riaditeľ spoločností má aj pracovnoprávny vzťah.

Daniel Kenický – zdôraznil, že konateľ si vo vyjadrení k správe DR protirečí

Ivan Kováč – konateľ nepredkladá knihu jázd ani správy zo služobných ciest.

UZNESENIE č.OcZ 18- 4/2012

Obecné zastupiteľstvo v Ľubietovej

s ch v a ľ u j e  
Vzhľadom na úpravu a zmenu Zakladateľskej listiny o založení spoločnosti s ručením obmedzeným Obecné lesy, spol. s.r.o. zo dňa 22.06.2012 a Spoločenskej zmluvy o založení spoločnosti s ručným obmedzením Obecná píla Ľubietová, spol. s.r.o. zo dňa 22.06 2012 , v súlade so zákonom  o obecnom zriadení č. 369/1990 Zb. v znení neskorších predpisov s účinnosťou od 1.6.2011 a v zmysle  §11 ods. 4) písm. a,  kde zákon ustanovuje obecnému zastupiteľstvu určovať zásady hospodárenia a nakladania s majetkom obce ,  schvaľuje obecné zastupiteľstvo uznesenie, ktorým upravuje povinnosti starostu ako jediného člena VZ obecných spoločností nasledovne:

Predkladať  členom obecného zastupiteľstva  a hl. kontrolórovi každé tri mesiace správy o hospodárení obecných spoločnosti, správy zo služobných ciest a knihu jázd konateľa na riadnych zastupiteľstvách  písomnou formou 

Predkladať   členom obecného zastupiteľstva  a hl .kontrolórovi  správy DR o hospodárení obecných  spoločností  do 5. dní od ich obdŕžania
Predkladať   členom zastupiteľstva  a hl. kontrolórovi materiály , ktoré budú predmetom rokovania VZ obecných spoločností min. 5. dní pred termínom konania VZ 

Podľa závažnosti prerokovávaných skutočností na VZ zvolať Obecné zastupiteľstvo napr. 

a) predaj, nákup, nad  5000,- € /okrem  náhradných dielov/,

b) investície nad   3 000,-€
Predkladať  jednotlivým členom zastupiteľstva  a hl. kontrolórovi  uznesenia a zápisnice z VZ obecných spoločností do 5. dní od konania VZ

· Predkladať obecnému zastupiteľstvu na schválenie:

a) Návrh finančných plánov spoločností pre nasledujúci rok, vždy do 20.12. príslušného roka

b) Cenník pre spoločnosť Obecná píla Ľubietová v komodite piliarska guľatina (podľa cenníka Lesy slovenskej republiky š.p. Banská Bystrica) ceny znížené o 10 %

  Za : Čief Martin, Debnár Ivan, Kenický Daniel, Kováč Ivan, Kútny Ján

   Proti : -

  Zdržal sa : -

  Nehlasoval : -

                   Uznesenie bolo jednomyseľne prijaté
Odpredaj pozemku  pre Ing. Andreu Dobríkovú, bytom Selce – menovaná požiadala o predaj obecného pozemku v lokalite Hutná, oproti plavárni na výstavbu rodinné domu.
             UZNESENIE č.OcZ 18- 5/2012

Obecné zastupiteľstvo v Ľubietovej

schvaľuje

odpredaj parcely KN C 575/4 trvalo trávny porast o výmere 2288 m2za cenu 22 600 €, v zmysle znaleckého posudku č. 200/2012 pre kupujúcu Ing. Andreu Dobríkovú, bytom Selce. Kupujúci zaplatí čiastočnú úhradu geometrické plánu, 100 € za vypracovanie znaleckého posudku a 66 € za návrh na vklad.
Za: Čief Martin,  Debnár Ivan, Kováč Ivan, 
Proti: --    Zdržal sa: Kenický Daniel, Kútny Ján 
Nehlasoval: --

Uznesenie bolo prijaté

Odpredaj pozemku  pre Igora Pindiaka s manželkou, bytom Banská Bystrica – menovaný požiadal o odpredaj pozemku v lokalite Hutná v chatovej oblasti, nakoľko pozemok pod chatou a v jej okolí nemá vysporiadaný.
             UZNESENIE č.OcZ 18- 6/2012

Obecné zastupiteľstvo v Ľubietovej

schvaľuje

odpredaj parcely KN C 1372/12 trvalo trávny porast o výmere 876 m2za cenu 7 000 €, v zmysle znaleckého posudku č. 199/2012 pre kupujúceho Igora Pindiaka s manželkou, bytom Banská Bystrica. Kupujúci zaplatí za vypracovanie geometrické plánu, 100 € za vypracovanie znaleckého posudku a 66 € za návrh na vklad.
Za: Čief Martin,  Debnár Ivan, Kováč Ivan, Kútny Ján

Proti: --    Zdržal sa: Kenický Daniel,  

Nehlasoval: --

Uznesenie bolo prijaté

Odloženým bodom programu bolo schválenie prekleňovacieho úveru na rekonštrukciu námestia vo výške 260 000 € od Prima banky Slovensko.

Ing. Pavel Zajac – každá akcia, ktorá bola v obci realizovaná sa riešila formou prekleňovacieho úveru.

Obec vždy prvú platbu dodávateľom zaplatí a počká na refinancovanie z fondov ROP-ky a po posledne platbe sa úver zlikviduje

Ján Kútny – túto dôležitú otázku bolo treba najprv prerokovať na finančnej komisii.

Ing. Kamil Kordík – je aj druhá možnosť a to refundáciou platieb, ale úver je zjednodušenie celého procesu. Podotkol, že vlastne nikto nevie, ako bude zrekonštruované námestie vyzerať, je nutné dať na nástenku vizualizácie nového projektu
Ing. Pavel Zajac – nový projekt, bol odsúhlasený vo výške 660.000 € vychádza z projektu starého, ktorý bol prepracovaný.

 Daniel Kenický – víťaz výberového konania teda zhotoviteľ stavby by si mal zobrať úver, je silná firma, prečo to nedokáže prefinancovať
Ing. Pavel Zajac – preklaňovací úver je najideálnejšie riešenie.

      5. Rôzne
Ján Kútny – prevod majetku, cesty do správy obce

Ivan Debnár – obecné lesy dávajú do opravy ciest ročne 20.000 €. Cestu na Podlipe pri súp.čísle 421 sa bude riešiť komplexe, t. z. že sa musí vykopať rigol a zvýšiť cesta, aby po prívalových dažďoch voda nestála na ceste, ale odtekala do kanála.
Ivan Kováč – v obchodnom vestníku bola uverejnená súťaž na dodávku 2 terénnych áut v sume 

40 000 €, o tejto verejnej súťaži poslanci nevedeli, kto o tom rozhoduje

Pavel Zajac – verejná súťaž bola neúspešná

Ivan Debnár – bolo to odhlasované v spoločenskej zmluve

Kamil Kordík – niekto si dovolil dať do vestníka auto za 40 000 €, prečo sa financie neinvestujú do výroby, poslanci Oáz  by o týchto veciach mali vedieť a jednoznačne sa k nim vyjadriť.
Presun finančných prostriedkov
	Názov akcie
	Celkové náklady v €
	fond

	Údržba budovy č. 2 pošta
	8528
	RF

	Údržba požiarnej zbrojnice - bleskozvod
	1260
	RF

	Údržba požiarnej zbrojnice
	17313,01
	FRO

	Veža OcÚ
	3696,78
	RF

	Údržba  evanjelického cintorína
	4487,53
	FRO

	Údržba klubu mládeže 
	411,82
	FRO

	
	
	

	Spolu rezervný fond
	13 484,78
	

	Spolu fond rozvoja opráv
	22 212,36
	


	Názov akcie
	Celkové náklady v €
	fond

	Veža OcÚ
	7212,11
	RF

	Údržba evanjelického cintorína
	68,15
	FRO

	Údržba klubu mládeže
	593,96
	FRO

	Územný plán obce
	6402
	FRO

	
	
	

	Spolu rezervný fond
	7212,11
	

	Spolu fond rozvoja opráv
	7064,11
	


Akcie boli financované z bežného účtu obce a schválené na predchádzajúcom zastupiteľstve. Presunom finančných prostriedkov sa vyrovná stav účtov.
Kenický Daniel – keby obec dokázala vymôcť všetky dlhy od občanov, aj exekučným konaním, peniaze by sa mohli použiť na financovanie havarijných stavov na obecnom majetku

             UZNESENIE č.OcZ 18- 7/2012

Obecné zastupiteľstvo v Ľubietovej

schvaľuje

presun finančných prostriedkov z Fondu rozvoja a opráv na bežný účet obce vo výške 7064,11 € na účet  obce vo výške 7064,11 € na financovanie schválených rozvojových zámerov

presun finančných prostriedkov z Rezervného fondu na bežný účet obce vo výške 7212,11 € na financovanie schválených havarijných stavov na obecnom majetku 
Za: Čief Martin,  Debnár, Ivan, Kováč Ivan, Kenický Daniel, Kútny Ján

Proti: --    Zdržal sa:- Nehlasoval: --

Uznesenie bolo jednomyseľné prijaté

- je potrebné pripraviť zmluvu o prenájme obecných priestorov, budovanie lekárne.

Príprava rozpočtu na rok 2013 – podnety poslancov na akcie v budúcom roku

Zmluva na prenájom bowlingu – uzatvoriť zmluvu s pani Balíkovou, nech sú jasné vzťahy

Daniel Kenický – v katolíckom cintoríne je potrebné orezať lipu, požaduje pripraviť zoznam dlžníkov

Močilie – odkúpenie pozemkov pod cestou

Správa dozornej rady o stave obecných spoločnosti

Ivan Kováč – toto zastupiteľstvo bolo zvolané na základe žiadosti poslancov na prerokovanie správy dozornej rady, z ktorej vyplýva, že jeden konateľ na dve spoločnosti nebolo dobré riešenie. Každá spoločnosť by mala mať vlastného konateľa, aj keď bude OP naďalej hlavný odberateľ guľatiny z OL.

Pri dohode o cene medzi OP a OL došlo k úniku finančných prostriedkov, ceny sa začali hýbať len po správe DR.

Ivan Debnár – pracuje sa na tom, aby bola guľatina kategorizovaná.

Kamil Kordík – pri výberom konaní na konateľa spoločnosti sa urobila chyba, konateľ nemal prax v riadiacej činnosti, starostlivosť o lesy nie je dobrá, na OP nastal pokrok ale OL sú zanedbávané, urobiť nové výberové konanie na konateľa OL.

Milena Majerová – terajší konateľ nemá záujem zostať na píle, je predsa lesák a na píle treba odborníka drevára.
Ivan Debnár – výberovým konaním na konateľa sa vlastne na spoločnostiach nič  nevyriešilo.

Daniel Kenický – bol som proti tomu aby bol jeden konateľ na dve spoločnosti, proti p. Krčovi osobne nič nemám, ale jednoznačne musia byť dvaja konatelia

Pavel Zajac – treba to prehodnotiť, a zistiť, či to bol dobrý krok, alebo nie. 

Daniel Kenický – keby obec nebola navýšila imanie OP o 100 000 € už dávno by nefungovala

Ivan Kováč – sám konateľ uznal, že obe spoločnosti nestíha

Dana Rosenbergerová – pripomienka na Kamila Kordíka – keď si bol poslancom tak ste umelo vyrábali zisk na píle, je to rovnaké ako teraz
Peter Sedláček – OP sa vždy brala za sociálny podnik, celý zisk OP bol na úkor nižšej ceny guľatiny.

Pavel Zajac – ceny guľatiny sú závislé od rôznych ukazovateľov, nová pani majsterka na píle dobrá odborníčka

Milena Majerová – priamym nadriadeným konateľa je starosta obce, ak budú dvaja konatelia, budú neustále trenice, ktoré bude musieť riešiť obec

Bohumír Chládek – kto určuje cenu guľatiny v triede A a B?

Ján Kútny – sú potrební dvaja zodpovední konatelia, aby sa starali o rozvoj oboch spoločností, za svoju prácu sa budú zodpovedať nadriadenému, čiže starostovi obce

Pavel Zajac – všade sa dajú nájsť rezervy

Dagmar Zajacová – počkajte s konečným rozhodnutím na koniec roka, potom nech DR urobí správu za tento rok, toto bola predsa správa za minulý rok
Ivan Kováč – správa DR bola starostovi obce odovzdaná 30.8. a len teraz sa o nej diskutuje

             UZNESENIE č.OcZ 18- 8/2012

Obecné zastupiteľstvo v Ľubietovej

poveruje 

starostu obce Ľubietová, ako jediného predstaviteľa valného zhromaždenia  spoločnosti Obecné lesy Ľubietová, spol. s r.o., J.J. Kmeťa 90/92 , Ľubietová, PSČ 976 55,  IČO: 31 579 043 (ďalej len „Obecné Lesy Ľubietová“ ), odvolaním konateľa spoločnosti  Obecné lesy Ľubietová  Ing. Petra Krča, bytom Starohorská 42 ,Banská Bystrica 974 01, z funkcie. 

                Za : Čief Martin, Kenický Daniel, Kováč Ivan, Kútny Ján

                Proti : -

                Zdržal sa : Debnár Ivan

                Nehlasoval : -

                  Uznesenie bolo  prijaté

Po búrlivej debate, odchode 3.poslancov a starostu bolo zasadnutie obecného zastupiteľstva  predčasne ukončené.
Starosta obce: Ing. Pavel Zajac

Overovateľ:   Ivan Debnár ............................................

                      Ivan Kováč .............................................
